Hallituksen kokous 12/2017 5.9.2017

Madame Kurvi, Hämeentie 31

Paikalla:

Hallitus

Lauri Kangassalo, puheenjohtaja

Essi Salmenkivi, sihteeri

Susanna Hällsten

Heidi Häkkinen

Markus Holopainen

Siiri Turtola

Petra Manninen (saapui kohdassa 4)

Muut

Ville Lovikka (saapui kohdassa 9)

**1. Kokouksen avaaminen**

Avataan kokous klo 18:06.

**2. Laillisuus ja päätösvaltaisuus**

Todetaan kokous laillisesti koollekutsutuksi ja päätösvaltaiseksi.

**3. Työjärjestyksen hyväksyminen**

Hyväksytään työjärjestys.

**4. Edellisen kokouksen pöytäkirjan hyväksyminen**

Hyväksytään kokouksen 11/2017 pöytäkirja. Manninen saapuu.

**5. Ilmoitusasiat**

Häkkinen ilmoittaa, että Kumpulan edustus voitti improkisan avajaiskarnevaaleilla. Holopainen onnittelee.

Salmenkivi ilmoittaa, että ohjaajat on valittu produktioon 2018.

**6. Menneet tapahtumat**

Improkisa avajaiskarnevaaleilla 4.9. Jaettu voitto eläinlääketieteellisen speksin kanssa. Hauska tapahtuma.

Tiedebasaari 30.8. Onnistunut tapahtuma, saatiin paljon kiinnostuneiden sähköpostiosoitteita.

Lyhytelokuvaworkshop 25.8. Saatiin tuotettua yksi lyhytelokuva.

**7. Tulevat tapahtumat**

Fuksiseikkailu 29.9. Salmenkivi, Hällsten, Manninen ja Holopainen hoitavat.

Mahdollinen improesitys Limeksen approssa? Salmenkivi selvittää, onko mahdollista.

Holopainen ottaa selvää tietojenkäsittelytieteen (21.9. 15->) fuksiaisiin osallistumisen mahdollisuudesta.

Salmenkivi ehdottaa KJYR:ille osallistumista.

Glorian sopimus pitäisi allekirjoittaa. Puhutaan esityspäivien karsimisesta neljästä kolmeen taloudellisista syistä. Keskustellaan esityspäivien uudelleenjärjestelystä.

**8. Talous**

Manninen linkkaa viime vuoden taloustoteuman Slackiin.

Kangassalo kertoo, että Nyman ilmoittanut speksin tarvitsevan tanssikerholle harjoitustiloja. Unisportilta saadut vuorot kehnoihin aikoihin ja vain 2 vuoroa viikossa. Unisportille luvattu puolen sivun mainos käsiohjelmaan ja mainos näkyvällä paikalla speksin nettisivuille. Tarjous tanssitilasta tullut yksityishenkilöltä hintaan 20€/tunti. Peilittömiä tiloja saatavilla ilmaiseksi (Savolainen osakunta). Keskustellaan peilillisen tanssitilan tarpeellisuudesta sen vaatimaan hintaan nähden. Päädytään siihen, ettei haluta sijoittaa rahaa tanssitilan vuokraan, kun ilmaisiakin on saatavilla. Puhutaan vielä puhelimessa Nymanin kanssa ja varmistetaan, että asia on hänelle ok. Hämäläis-osakunnalla olisi peilillinenkin sali. Manninen tuntee Hämäläis-osakunnan inspektorin ja ottaa häneen yhteyttä tila-asioissa.

Manninen ilmoittaa, että Vasara ry ei ole maksanut viime produktion lippujaan.

Manninen muistuttaa, että jos speksi saa tuloja, hänelle tulisi ilmoittaa asiasta.

**9. Muut esille tulevat asiat**

Lovikka saapuu.

Mannisen varasto edelleen täynnä speksin tavaroita. Kangassalo selvittänyt HYY:ltä, tilaa ei saatavilla nyt. Tiloja voi hakea vuoden alussa. Keskustellaan tavaran karsimisesta; sänky ja tuoleja rikki. Järjestetään rikkinäisten tavaroiden kaatopaikalleroudausilta.

Käsikirjoitusmiitti kokouksen jälkeen.

Aikaisempien produktioiden videotaltiointien katseluilta suunnitteilla. Videoiden haltijoista epäselvyyttä. Haluttaisiin talteen. Kangassalo selvittää aiemmalta hallitukselta.

**10. Seuraava kokous**

Seuraavasta kokouksesta sovitaan myöhemmin. Viimeistään fuksiseikkailun jälkeen.

**11. Kokouksen päättäminen**

Päätetään kokous klo 19:39.